paragraph_text: Narodna zastava je zastava koja simbolizira određeni narod ili narodnosnu skupinu. Predstavljaju ih preko kulturnih ili političkih pokreta tog naroda ili narodnosne skupine. Često se njima služe nacionalne manjine ali i nacionalne većine, posebno u državama u kojima živi više naroda. Uporabu te zastave vlada države može dopustiti u vidu afirmiranja nacionalnih prava. Nekad država zabranjuje neke narodne zastave, jer zbog asimilatorske politike ne priznaje postojanje te nacionalne zajednice ili uporabu te zastave smatra vidom separatizma ili iredentizma.